ভেরিকোস ভেইন শিরা স্ফীতি কারণ লক্ষণ কার্যকর চিকিৎসা ও প্রতিরোধ - ডাঃ দেলোয়ার জাহান ইমরান
প্রথম পাতা ভেরিকোস ভেইন রোগ-ব্যাধি ভেরিকোস ভেইন শিরা স্ফীতি কারণ লক্ষণ কার্যকর চিকিৎসা ও প্রতিরোধ
ভেরিকোস ভেইন কি, কেন হয়, এর কারণ লক্ষণ এবং হোমিও চিকিৎসা সম্পর্কে আমরা জানবো। এটি আমাদের শিরা বা রক্তনালীর একটি রোগ। শরীরের কোন অংশের শিরা যদি প্রসারিত হয়ে যায় অর্থাৎ দৈর্ঘ্য ও প্রস্থে বড় হয়ে যায় তাকে ভেরিকোস ভেইন (Varicose Vein) বলা হয়। শিরা হচ্ছে সে সকল রক্তনালী যেগুলি সারা শরীর থেকে দূষিত রক্তকে পরিশোধিত করার জন্য হৃদপিণ্ডে নিয়ে যায়। যখন এই কাজে বাঁধার সৃষ্টি হয় তখন রক্ত স্থির হয়ে থাকে এবং রক্তনালী ফুলে ওঠে। এই স্ফীত শিরাগুলোকেই ভেরিকোস ভেইন বলে। এই সমস্যা শরীরের যেকোন স্থানেই হতে পারে, তবে পা ও উরুতে বেশি দেখা যায়। এছাড়া পুরুষের স্ক্রোটামের ভেতর বা অন্ডথলির মধ্যেও বেশি হতে দেখা যায় যাকে ভেরিকোসিল বলা হয়ে থাকে, এ সম্পর্কে আপনারা ইতিপূর্বে জেনেছেন। আমরা মূলত এই পর্বে ভেরিকোস ভেইন বা শিরা স্ফীতি সম্পর্কেই আলোকপাত করবো।
পায়ের গোড়ালি থেকে হাঁটুর মাঝখানের অংশে (সেফানাস ভেইন) ভেরিকোস ভেইন বেশি হতে দেখা যায়, এ রোগ হলে শিরা বরাবর রোগী ব্যথা অনুভব করেন। চামড়ার ঠিক নিচে মোটা মোটা ভেইনগুলো দেখতেও বেশ কদাকার মনে হয়। দীর্ঘদিন চিকিৎসা না করালে পায়ে আলসার বা ঘা হয়ে যেতে পারে, পায়ের স্নায়ু নষ্ট হয়ে গ্যাঙ্গরিন হতে পারে। অল্প আঘাতেই এসব শিরা থেকে রক্তপাত শুরু হবার সম্ভাবনাও খুব বেশি। প্রতিরক্ষা বাহিনী বা পুলিশ হিসেবে চাকরি করতে চাইলে ভেরিকোস ভেইন একটি বড় বাধা হয়ে দাঁড়ায়।
ভেরিকোস ভেইন শিরা স্ফীতি - কারণ
বংশে থাকলে এই অসুখের প্রবণতা বাড়ে
সাধারণত ভেইন বা শিরার ভাল্ব নষ্ট হয়ে যাবার কারণে এই রোগটি হয়
শিরায় ইনফেকশন হলে
গর্ভাবস্থায়, পেটে টিউমার হলে বা পানি জমলে
পেশাগত কারণে দীর্ঘ সময় দাঁড়িয়ে থাকার কাজ করার কারণেও এ রোগটি হতে দেখা যায়।
ভ্যারিকোস ভেইন - লক্ষণসমূহ
পায়ের রক্তনালী ফুলে আঁকাবাঁকা হয়ে যায়।
ভেরিকোস ভেইন বা শিরা স্ফীতি হলে শুরুতে খুব একটা ব্যথা বেদনা থাকে না।
শুরুতে পা ভারী ভারী মনে হয়।
পায়ের শিরা ঘন নীল বর্ণ ধারণ করে।
পায়ের শিরা পাকানো দড়ির মতো হয়ে যায়, যা বাইরে থেকে স্পষ্ট বোঝা যায়।
পায়ের পাতা ফুলতে শুরু করে, জ্বালা ভাব থাকে।
পায়ের মাংসেপশীতে টান ধরা বা খিঁচুনি হতে পারে।
যে অংশে শিরা ফুলে ওঠে সেখানে চুলকানি হতে পারে।
পায়ের ত্বকের রঙ বদলে যায়, ত্বক শুকিয়ে পাতলা হয়ে যায়, ত্বক থেকে আঁশ ওঠে এবং ফুলে যায়।
যত দিন যায় সমস্যা ক্রমশ বাড়তে থাকে। টানা দাঁড়িয়ে বা বসে থাকলে পায়ে ব্যথা শুরু হয়।
পায়ের ফুলে ওঠা শিরার ব্যথা ক্রমশ বাড়তে থাকে।
চিকিৎসার অভাবে সমস্যা বাড়তেই থাকে, পায়ে আলসার বা ঘা হয়ে যায়।
আচমকা ব্লিডিং শুরু হতে পারে।
ভেরিকোস ভেইন শিরা স্ফীতি - চিকিৎসা
মূলত হোমিওপ্যাথি ছাড়া এর তেমন কোন ভালো চিকিৎসা নেই। এলোপ্যাথিতে এটিকে অপারেশন করে ঠিক করার চেষ্টা করা হয়ে থাকে এছাড়া বিভিন্ন স্থানিক চিকিৎসা দেয়া হয়ে থাকে সেগুলি রোগ সারায় না কিছুটা আরাম দিয়ে থাকে মাত্র। কিন্তু ভেরিকোস ভেইন বা শিরা স্ফীতি সমস্যার উন্নত চিকিৎসা নিশ্চিত করে হোমিওপ্যাথি। কারণ একমাত্র হোমিওপ্যাথিতেই এই সমস্যার জন্য অনেক কার্যকর ঔষধ রয়েছে। তবে সেগুলি প্রয়োগ করলেই সমস্যা সেরে যাবে না। এর জন্য দরকার প্রোপার কেইস টেকিং এবং প্রোপার মেডিসিন এপ্লিকেশন যা করতে পারেন অভিজ্ঞ একজন হোমিও চিকিৎসক। এখানে আপনার নিজের যাবতীয় তথ্যের সাথে আপনার পিতা-মাতা, দাদা-দাদী এবং নানা-নানীর হিস্ট্রি নেয়ার প্রয়োজন হতে পারে একটি উন্নত চিকিৎসার স্বার্থে। তাই এই সমস্যা নির্মূলে অভিজ্ঞ হোমিও চিকিৎসকের সাথে যোগাযোগ করুন।
ভেরিকোস ভেইন শিরা স্ফীতি - বিধি নিষেধ
যাবতীয় প্রাণীজ খাবার পরিহার করুন
লবন, মিষ্টি, চিনি এবং মিষ্টি জাতীয় খাবার বর্জন করুন
আঁটসাঁট পোশাক পরিহার করুন, ঢিলেঢালা কাপড় পরিধান করুন